
LEABHRÁN EOLAIS
Bainisteoir Flít
(Grád: Innealtóir Feidhmiúcháin Sinsearach)

Conradh 5 Bliana ar Théarma Seasta




[bookmark: _Hlk136254596][bookmark: _Hlk136258007]
DÁTA DEIRIDH CHUN IARRATAIS CHOMHLÁNAITHE A FHÁIL:


4.00pm Dé Déardaoin, 24 Aibreán 2025
_______________________________________________________________
Comhairle Cathrach na Gaillimhe
Halla na Cathrach
Bothar an Choláiste
 Gaillimh
H91X4K8

Rphost: recruitment@galwaycity.ie 
Teil: 091-536400











· [bookmark: _Hlk138410785]Seiceáil na pointí seo a leanas sula seolann tú an fhoirm seo:  SEICLIOSTA TÁBHACHTACH

Ní mór gach foirm iarratais a chur isteach, a chomhlánú go hiomlán (i.e. Alt 1 – Roinn 2)  agus na doiciméid uile a iarradh a chur san áireamh  faoi  4.00pm Dé Déardaoin, 24 Aibreán 2025. Cuirfear gach  iarratas neamhiomlán ar ais mar  iarratais neamhbhailí tar éis an dáta deiridh agus ní chuirfear san áireamh iad sa chomórtas.

· Ní mór an t-eolas ar fad a chur ar fáil ach amháin ar an bhfoirm iarratais fhoirmiúil. Ní bhreithneofar eolas breise trí Curriculum Vitae.  

· Cinntigh go bhfuil d'fhoirm iarratais comhlánaithe i bhformáid chlóscríofa  agus gur fhreagair tú gach ceist go hiomlán.  

· Iarratais trí Ríomhphost:  Ní mór an fhoirm iarratais chomhlánaithe, mar aon le cóipeanna scanta de Cháilíochtaí Oideachais, & Ceadúnas Tiomána ábhartha (má bhaineann) ábhartha a sheoladh trí ríomhphost chuig recruitment@galwaycity.ie faoi 4.00pm Dé Déardaoin, 24 Aibreán 2025. Cinntigh go bhfuil 
“Bainisteoir Flít” scríofa sa bharra ábhair

· Beidh teastais bhunaidh ag teastáil roimh aon choinne.   Measfar iarratais a chuirtear isteach nach gcomhlíonann na riachtanais mar atá leagtha amach a bheith neamhbhailí, cuirfear ar ais chuig an iarrthóir iad agus NÍ chuirfear san áireamh iad sa chéad chéim eile den chomórtas.

· Tabhair faoi deara, le do thoil, nach leor Deimhnithe agus Ceadúnas Tiomána ábhartha a chur faoi bhráid na hoifige seo roimhe seo chun na riachtanais iarratais reatha a chomhlíonadh.
· Gearrliostaeofar iarratais ar bhonn na faisnéise a chuirtear ar fáil ar an bhfoirm iarratais agus dá bhrí sin ba chóir duit a chinntiú go bhfuil d'iarratas comhlánaithe go hiomlán agat agus go gcuirtear isteach na doiciméid go léir a iarrtar.

· Ba cheart d'iarrthóirí dóthain ama a thabhairt chun a chinntiú nach mbeidh an seachadadh níos déanaí ná an t-am is déanaí chun glacadh leis.  Is ar an iarratasóir atá an fhreagracht a chinntiú go  bhfaigheann an Rannóg Acmhainní Daonna, Comhairle Cathrach na Gaillimhe, an fhoirm iarratais ina hiomláine in am.  

· Cuir aon athrú seolta in iúl don Roinn Acmhainní Daonna.  Cinntigh, le do thoil, go gcuireann tú uimhir theagmhála bhailí reatha ar d'fhoirm iarratais.











	SÍOS AR AN BPOST
[bookmark: _Hlk137468703]Feidhmíonn agus caomhnaíonn Comhairle Cathrach na Gaillimhe flít d’os cionn 170 feithicil/gléasra. Tá Comhairle Cathrach na Gaillimhe ag earcú Bainisteoir Flít a mbeidh sé de fhreagracht orthu foireann a threorú agus a chinntiú go bhfuil bainistíocht á déanamh ar an bhflít ar bhealach éifeachtach agus cost-éifeachtúil, agus ag breathnú ar riachtanais oibríochta na Comhairle Cathrach ag an am céanna. Tá sé de fhreagracht ar an mBainisteoir Flít a chinntiú go nglacfar leis na cleachtais nós imeachta is fearr maidir le soláthar, riarachán conarthaí, rialú buiséid, caomhnú, árachas, garáiste, breosla, riachtanais reachtúla, agus bainistiú laethúil gach feithicle/gléasra, bainistíocht sláinte agus sábháilteachta san áireamh. Beidh machnamh i ndáil le dícharbónú agus athrú aeráide riachtanach d’fheidhmíocht an róil.

Freagrach as córais bainistíochta flít nua a thabhairt isteach agus gach feithicil a thaifeadadh go leictreonach agus cloígh le caighdeáin RSA.  Beidh sé de fhreagracht ar an mBainisteoir Flít comhairle a thabhairt maidir le hathsholáthar cuí feithiclí chomh maith agus clár dícharbónaithe a fhorbairt don fhlít agus don ghléasra.  Beidh soláthar gléasra agus trealaimh ina chuid an-tábhachtach de na dualgais.

Cinnteoidh an t-iarrthóir a n-éireoidh leis: 
· go bhfuil próisis, nósanna imeachta agus córais ag oibriú chun baol a laghdú chomh maith le feidhmíocht agus táirgiúlacht flít a mhéadú 
· go laghdófar costais iompair aonaid
go bhfuil riachtanais reachtúla ábhartha á gcomhlíonadh go hiomlán

















DUALGAIS AGUS FREAGRACHTAÍ




Tuairisceoidh an Bainisteoir Flít d'Innealtóir Sinsearach Cothabhála Bóithre & Iompair nó d’Ionadaí.   Beidh an t-iarrthóir a n-éireoidh leo freagrach don cheardlann ar Bhóthar an Ghainimh agus as bainistiú an fhlít.  Beidh tú lonnaithe go príomha ar Bhóthar an Ghainimh, Cathair na Gaillimhe.

Dualgais
D’fhéadfadh dualgais agus freagrachtaí ar leith a bhaineann leis an bpost seo athrú ó am go ham, gan nádúr ginearálta na ndualgas nó leibhéal na bhfreagrachtaí i gceist a athrú. D’fhéadfadh sé go n-iarrfaí ar shealbhóir an phoist dualgais eile a chomhlíonadh de réir mar is cuí don phost, seachas na dualgais atá tugtha thíos, agus glacadh le treoir ón Oifigeach cuí nó aon Oifigeach ainmnithe a d’fhéadfadh Comhairle Cathrach na Gaillimhe a shannadh ó am go ham chomh maith le bheith ag tuairisciú dóibh.

Beidh a leanas i measc dhualgais an Bhainisteora Flít, ach níl siad teoranta dóibh:
1. Gach foireann agus ceardlann mheicniúil, theicniúil agus riaracháin a thugtar duit a bhainistiú.
1. Maoirseacht a dhéanamh ar fheidhmiú na Ceardlainne Clóis Innealra.
1. Soláthar feithiclí/gléasra agus aon seirbhísí gaolmhara eile (mar shampla, breosla, páirteanna breise), ina measc beidh:
· Cáipéisí sonraíochta / tairisceana a ullmhú agus an gnás tairiscintí a eagrú.
· Meastóireacht a dhéanamh/moltaí a thabhairt ar thairiscintí atá tagtha isteach.
· Cáipéisí conartha a ullmhú/a phróiseáil.
1. Bainistíocht agus monatóireacht laethúil a dhéanamh ar chonarthaí.
1. [bookmark: _Hlk125033494]Cláir athsholáthair feithiclí cuí a bheartú de réir phleananna gníomhaíochta aeráide na Comhairle, feithiclí leictreacha (EVanna) san áireamh.
1. A chinntiú go bhfuil idirphlé éifeachtach á dhéanamh idir Seirbhísí Bainistíochta Flít agus rannóga úsáideora chomh maith lena chinntiú go bhfuil cleachtais bainistíochta flít/cothabhála éifeachtacha agus cost-éifeachtúla ar bun sna rannóga úsáideora sin trí mhonatóireacht rialta agus iniúchtaí tréimhsiúla a dhéanamh.
1. A chinntiú go bhfuil an córas TF cuí in úsáid chun go gcuirfear isteach sonraí flít agus tiománaithe ábhartha go lárnach / go háitiúil, mar is cuí, agus go bhfuil na sonraí sin cothrom le dáta agus ar fáil d’úsáideoirí.
1. Oiliúint úsáideora TF a chur ar fáil chomh maith le cothabháil agus bainistíocht córais TF a chomhordú.
1. Pleananna Gnó a chur le chéile agus a chinntiú go mbainfear amach na spriocanna agus cuspóirí sna pleananna sin. Straitéis bainistíochta flít a fhorbairt agus a chur i bhfeidhm ina mbeidh na próisis agus nósanna imeachta riachtanacha san áireamh chun bainistíocht agus rialú a dhéanamh ar an bhflít le soláthraithe, úsáideoirí deiridh agus rialú airgeadais.
1. Meastóireacht leanúnach a chur i gcrích ar bhonn costais oibríochtaí an fhlít ina bhfuil socruithe soláthair, cothabhála, timpistí, úsáide breosla agus mar sin de san áireamh chun a chinntiú go bhfaighidh an Chomhairle luach ar a cuid airgid.
1. A chinntiú go bhfuil socruithe i bhfeidhm chun teacht le riachtanais reachtúla, ina measc beidh cáin bhóthair, árachas feithiclí, ceadúnais tiomána, tástáil feithiclí agus riachtanais Sláinte agus Sábháilteachta.
1. A chinntiú go bhfuil reachtaíocht agus rialacháin Sláinte agus Sábháilteachta á gcomhlíonadh, agus córais Sláinte agus Sábháilteachta Corparáidí na Comhairle.
1. A bheith freagrach do thástáil agus calabrú Gléasra agus Innealra nuair is gá.
1. Riachtanais oiliúna a aithint agus cláir oiliúna a eagrú, mar is cuí, cláir oiliúna tiománaí ina measc.
1. Comhairle a thabhairt don ardbhainistíocht agus d’úsáideoirí áitiúla maidir le haon cheist a bhaineann le cúrsaí flít.
1. A chinntiú go bhfuil aon socruithe/comhaontuithe maidir le flít idir an Chomhairle agus údaráis áitiúla eile, ranna rialtais agus mar sin de, á gcur i bhfeidhm go héifeachtach.
1. A bheith ar fáil le linn cásanna éigeandála chun cúnamh a thabhairt nuair a iarrtar é taobh amuigh de ghnáthuaireanta oibre.
1. D’fhéadfaí aon dualgais eile a iarraidh ort ó am go chéile.














CÁILÍOCHTAÍ DON PHOST 





1. Carachtar: 
Caithfidh gach iarrthóir a bheith mar dhuine ar dhea-phearsanacht
2. Sláinte: 
Caithfidh riocht sláinte gach iarrthóir a thabhairt le fios go bhfuil ionchas réasúnach aige go mbeidh sé in ann seirbhís rialta agus éifeachtach a fhreastal.  

3. Saorántacht:
Ní mór d'iarrthóirí, faoi dháta aon tairiscint poist, a bheith:
I. Ina saoránach den Limistéar Eorpach Eacnamaíoch (LEE). Tá an LEE comhdhéanta de Bhallstáit an Aontais Eorpaigh, an Íoslainn, Lichtinstéin agus an Iorua; nó
II. Ina saoránach den Ríocht Aontaithe (RA); nó
III. Ina saoránach den Eilvéis de bhun an chomhaontaithe idir an AE agus an Eilvéis agus saorghluaiseacht daoine; nó
IV. Saoránach neamh-LEE ar céile nó leanbh de chuid saoránach LEE nó na Ríochta Aontaithe nó den Eilvéis é nó í agus a bhfuil víosa stampa 4 aige nó aici; nó
V. Aon duine ar dámhadh cosaint idirnaisiúnta orthu faoin Acht um Chosaint Idirnáisiúnta 2015 nó aon duine den teaghlach atá i dteideal fanacht sa Stát mar thoradh ar athaontú teaghlaigh agus a bhfuil víosa stampa 4 aige nó aici nó
VI. Saoránach neamh-LEE ar tuismitheoir linbh chleithiúnaigh é nó í ar saoránach de chuid Ballstát LEE nó den Ríocht Aontaithe den Eilvéis é nó í agus a chónaíonn ann, agus a bhfuil víosa stampa 4 aige nó aici.










4.	Oideachas, taithí, srl.:
Caithfidh gach iarrthóir, ar an dáta is déanaí le haghaidh foirm iarratais críochnaithe a fháil:- 
[bookmark: _Hlk135218695]
a) céim onóracha san Innealtóireacht a bheith bainte amach (Leibhéal 8 ar an gCreat Náisiúnta Cáilíochtaí) 

b) seacht mbliana ar a laghad de thaithí ábhartha sásúil in obair innealtóireachta; 

c) oiliúint agus taithí theicniúil ar ardchaighdeán faighte acu; 

c) taithí bainistíochta agus riaracháin ar ardchaighdeán faighte acu; 

[bookmark: _Hlk148953359]** Ní mór d’iarrthóirí Ceadúnas Tiomána Chatagóir B iomlán neamhfhormhuinithe a bheith acu.


Ní mór d’iarrthóirí:
· Ceadúnas tiomána reatha bailí neamhfhormhuinithe a bheith agat maidir le feithiclí chatagóir B agus ní mór a chur in iúl mura bhfuil sé seo amhlaidh. Ní mór cóip den Cheadúnas a chur isteach le d’iarratas.
· Cóip dá gcáilíocht Leibhéal 8 san Innealtóireacht a chur isteach ón gcomhlacht dámhachtana mar aon le cóip de thrascríbhinní na dtorthaí


*Ní mór do chinneadh ó Dhearbhú Cáilíochta agus Cáilíochtaí Éireann (QQ1) a bheith in éineacht le cáilíochtaí neamh-Éireannacha chun a n-inchomparáideacht le Creat Náisiúnta Cáilíochtaí na hÉireann a bhunú, ní mór doiciméad aistriúcháin a bheith in éineacht le cáilíochtaí ó thír thar lear freisin.






Inmhianaithe:

Bheadh sé inmhianaithe na nithe seo a leanas a bheith ag iarrthóirí:
· Taithí ar chláir athsholáthair feithiclí a chur le chéile, riachtanais feithiclí a mheaitseáil le patrúin oibre agus riachtanais oibríochta athraitheach san áireamh.
· Inniúlacht agus taithí maidir le flít a sholáthar (ceannach flít agus cothabháil conarthaí flít san áireamh) agus bainistiú conarthaí.
· Eolas agus tuiscint leordhóthanach ar bhainistiú flít lena n-áirítear imlonnú agus ríomhchlárú éifeachtúil chun agaí díomhaoine a laghdú.
· Tuiscint shoiléir ar roghanna ceannacháin, cíosa agus léasa agus iad a chur i bhfeidhm bunaithe ar riachtanais oibríochta éagsúla.
· Taithí agus teist mhaith maidir le baint amach torthaí.
· Scileanna cumarsáide agus scileanna idirphearsanta agus scileanna bainistíochta den scoth.
· Taithí riaracháin agus buiséid ar chaighdeán maith
· Scileanna maithe ceannaireachta agus réiteach fadhbanna.
· Cumas i réimse na teicneolaíochta eolais/ bogearraí bainistíochta flít.
· Eolas maith ar oibleagáidí reachtúla faoin reachtaíocht Sláinte agus Sábháilteachta agus a bhfeidhmiú san ionad oibre.
· Tuiscint ar sheirbhísí agus struchtúir an Údaráis Áitiúil nó ábalta iad a thuiscint go sciobtha.
· A bheith i do dhuine ardspreagtha.

Ní mór do gach iarratasóir sonraí na gcáilíochtaí ar fad atá bronnta orthu a áireamh ar an bhfoirm iarratais.  Níor cheart glacadh leis an gcuireadh freastal ar Agallamh mar fhianaise go bhfuil na cáilíochtaí forordaithe agat agus/nó na ceanglais a bhaineann leis an bpost seo nó go bhfuil tú cáilithe de réir dlí an post a shealbhú. Beidh fianaise dhoiciméadach ag teastáil roimh cheapachán a dhéanamh sa chás go bhfuil sé curtha in iúl agat go bhfuil cáilíocht áirithe, taithí, etc. agat.







	INNIÚLACHTAÍ DON PHOST

Leagtar síos na príomhinniúlachtaí don phost sa tábla thíos. Beifear ag súil go léireoidh an t-iarrthóir an dóthain fianaise laistigh den fhoirm iarratais aige agus ag an agallamh ar a chuid inniúlacht faoi gach ceann de na ceannteidil seo.


	[bookmark: _Hlk184979136]Torthaí a Bhaint Amach

	Réiteach Fadhbanna agus Cinnteoireacht 
Eolas criticiúil a aimsiú agus ábalta dul i ngleic le fadhbanna go stuama. Tuiscint ar chomhthéacs agus ar thionchar na gcinntí a dhéantar. Ábalta gníomhú go deimhneach agus cinntí tráthúla eolacha agus éifeachtacha a dhéanamh. 

Pleanáil Oibríochta 
Cúnamh a thabhairt le pleananna oibríochta chomh maith le pleananna foirne a fhorbairt de réir tosaíochtaí agus gníomhartha a n-áiteanna oibríochta. Roinnt, rianú agus monatóireacht a dhéanamh ar ghníomhaíocht.  Seirbhís agus cúram custaiméirí ar ardchaighdeán a bhunú.  

Bainistiú Acmhainní  
Leithdháileadh, úsáid agus meastóireacht acmhainní a bhainistiú lena chinntiú go bhfuil siad á n-úsáid go héifeachtach chun pleananna oibríochta a bhaint amach. Cuireann laghdú costais agus cuir amú i bhfeidhm agus chun cinn. 

Torthaí Maithe a Bhaint Amach
Baint amach dea-thorthaí a chur chun cinn i soláthair seirbhísí.  Eagraíonn seachadadh seirbhísí chun an caighdeán riachtanach a chomhlíonadh nó a shárú.   Measúnú a dhéanamh ar na torthaí atá bainte amach, ceachtanna a aithint agus na feabhsuithe a theastaíonn a chur i bhfeidhm.


	[bookmark: _Hlk148949959]Feidhmíocht trí Dhaoine 

	Ceannaireacht agus Spreagadh 
Daoine aonair agus daoine i bhfoirne a spreagadh chun obair ar ardchaighdeán agus torthaí dírithe ar chustaiméirí a bhaint amach. Inniúlacht na mball foirne a fhorbairt agus cúnamh a thabhairt dóibh barr a gcumais a bhaint amach.  Ceannaireacht a thabhairt le dea-shampla maidir le tiomantas, solúbthacht agus éiteas seirbhísí custaiméirí láidir. 

Feidhmiú Bainistíochta 
Bainistíocht éifeachtach a dhéanamh ar fheidhmíocht, tearcfheidhmíocht agus coimhlint san áireamh.  Daoine a chumasú agus a spreagadh lena bpáirt féin sa bplean oibríochta a bhaint amach. 

Cumarsáid Éifeachtach 
An luach agus riachtanas a bhaineann le cumarsáid éifeachtach a dhéanamh le gach fostaí a aithint. Ábalta éisteacht le daoine eile go gníomhach. Scileanna cumarsáide agus scríbhneoireachta ar ardchaighdeán. Ábalta smaointe a chur i láthair go soiléir agus go héifeachtach do dhaoine aonair agus do ghrúpaí. 


	[bookmark: _Hlk148951803]Bainistíocht & Athrú Straitéiseach

	Ábaltacht Straitéiseach 
Ábalta smaoineamh agus gníomhú straitéiseach a léiriú. Ábalta smaoineamh go fadtéarmach. Ábalta misean agus fís eagraíochtúil a aistriú isteach ina spriocanna soiléire ar leith agus indéanta. Ábalta nuálaíocht agus cruthaitheacht a léiriú chun spriocanna straitéiseach a dhaingniú. 

Feasacht Pholaitiúil
Tuiscint shoiléir ar réaltacht pholaitiúil agus ar chomhthéacs na heagraíochta. 

Líonrú agus Ionadaíocht 
Coinníonn agus forbraíonn caidrimh dhearfacha agus thairbheacha le gach duine. Cuireann líonra de theagmhálacha teicniúla agus proifisiúnta le chéile. Cuireann an fhís chuí, dhearfach agus chomhtháite chun cinn agus cothaíonn iad don eagraíocht a bhfuil ionadaíocht á déanamh orthu. 

Athrú a chur i bhFeidhm 
Athrú a thabhairt isteach go héifeachtach, cultúr cruthaitheachta a chur chun cinn i measc na foirne agus ábalta cur in aghaidh athrú a shárú. Solúbthacht agus oscailteacht a léiriú maidir le tabhairt faoi athrú.




	[bookmark: _Hlk148951909]Éifeachtacht Phearsanta 

	Eolas Ábhartha 
Coinneáil cothrom le dáta ar fhorbairtí reatha, ar threochtaí agus ar na cleachtais is fearr dá limistéir cúraim. Ábalta a léiriú go bhfuil an saineolas, tuiscint agus an tsainoiliúint a theastaíonn don ról agat. Eolas agus tuiscint láidir agat ar oibleagáidí reachtúla faoin reachtaíocht Sláinte agus Sábháilteachta agus a bhfeidhmiú san ionad oibre. 

Acmhainneacht agus Folláine Phearsanta 
Ábalta féinmhuinín chuí agus dhearfach a léiriú. Ábalta a bheith staidéarach atá tú faoi bhrú agus oibriú go héifeachtach i dtimpeallacht atá an-chasta agus a ghluaiseann go han-tapa. 

Ionracas 
Iompar macánta, iontaofa agus measúil a léiriú agus a bheith soiléir, cothrom agus seasmhach ag déileáil le daoine eile 

Spreagadh, Tionscnaíocht agus Gaiscí Pearsanta 
A bheith díograiseach faoin ról agus spriocanna dúshlánacha a leagan amach chun torthaí ar ardchaighdeán a bhaint amach. Duine féinspreagtha agus seasmhach fiú nuair a bhíonn deacrachtaí le sárú acu. Glacann páirt i machnamh criticiúil rialta chun an chaoi is féidir a gcuid feidhmíochta féin a fheabhsú a aithint.























PRÍOMHCHOINNÍOLLACHA NA SEIRBHÍSE

An Cineál Poist 
Líonfar poist bhuana agus shealadacha ábhartha amach anseo ón bpainéal a chuirfear le chéile.  Beidh an post/na poist lánaimseartha, buan/sealadach agus inphinsin.  Mairfidh an painéal ar feadh bliain amháin ón dáta a fhoirmítear é.  

Luach Saothair 
Is é seo a leanas an tuarastal bliantúil atá ar aon dul le post (Imlitir EL 03/2025):
	Point
	01/03/2025

	1
	€78,307

	2
	€80,708

	3
	€81,857

	4
	€84,274

	5
	€86,711

	6
	€89,142

	7
	€91,589

	LSI 1
	€94,664

	LSI 2
	€97,731



NÓTA TÁBHACHTACH: Ba chóir d’iarrthóirí a thabhairt faoi deara nach bhfuil an tuarastal tosaigh faoi réir caibidlíochta. Ní bhainfidh iontráil sa scála pá os cionn an phointe íosta ach le seirbhísigh phoiblí atá ann cheana i gcomhthéacs na gCiorclán Pá Rialtais ábhartha. Rachaidh iarrthóirí nach bhfuil clúdaithe ag Ciorcláin den sórt sin isteach sa scála pá ag an bpointe íosta i.e. €78,307

Cuimsíonn an tuarastal seo go hiomlán íocaíocht i dtaobh dliteanais i gcomhair glaonna amach lasmuigh d’uaireanta oifige/ag an deireadh seachtaine i gcásanna éigeandála.  
Féadfar ráta an luach saothair a athrú ó am go chéile ar aon dul le beartas an Rialtais ar phá.

Ní mór do shealbhóir na hoifige seo leis an údarás áitiúil aon táillí nó airgead eile (seachas a t(h)uarastal cuimsitheach) atá iníoctha leis/léi agus a fhaigheann sé/sí de bhrí a (h)oifige i dtaobh seirbhísí a cheanglaítear air/uirthi a dhéanamh faoi achtú ar bith.

PROMHADH:
(a) beidh tréimhse phromhaidh i gceist i ndiaidh ceapachán den sórt sin teacht i bhfeidhm ina mbeidh an duine a cheapfar ar promhadh,
(b) 12 mhí a bheidh i gceist leis an tréimhse sin ach féadfaidh an Príomhoifigeach Feidhmiúcháin, dá lánrogha féin, síneadh a chur le tréimhse mar sin,
(c) beidh deireadh leis an bhfostaíocht sin ag deireadh na tréimhse promhaidh mura ndeimhneoidh an Príomhoifigeach Feidhmiúcháin le linn na tréimhse sin go bhfuil seirbhís an duine sin sásúil.

UAIRE DUALGAIS 
Éileofar ar an duine a cheapfar seachtain oibre 35 uair an chloig a dhéanamh. Éileofar ar an iarrthóir a n-éireoidh leis/léi a c(h)uid uaire oibre a logáil de réir cheanglais an Achta um Eagrú Ama Oibre, 1997 agus éileofar air/uirthi comhoibriú le húsáid teicneolaíochtaí chun uaire mar sin a thaifead.

Saoire Bhliantúil:
30 lá sa bhliain an teidlíocht saoire bhliantúil.

Áit Chónaithe:
Beidh cónaí ar shealbhóir an phoist sa cheantas ina mbeidh a dhualgais le comhlíonadh nó laistigh d’achar réasúnach uaidh. 

Fostaíocht Lasmuigh:
Is post lánaimsireach seo agus ní fhéadfaidh an fostaí dul I mbun cleachtis príobhaideach nó baint a beith aige/aicí aon gnó seachtrach a chuirfeadh isteach ar comhlíonadh dualgas oifigiúl. 

Caitheamh Tiomána:
Tá sé inmhianaithe go mbeadh ceadúnas tiomána iomlán ag Iarrthóirí. Aisíocfar speansais arna dtabhú ag an té a cheapfar i ndáil le taisteal a bhaineann leis an obair de réir ciorcláin na Roinne.



Grinnfhiosrúchán an Gharda Síochána:
Éileofar ar an iarratasóir a n-éireoidh leis nó léi dul faoi Ghrinnfhiosrúcháin an Gharda Síochána  sula gceapfar é/í.

Ranníocaíocht Aoisliúntais: 
Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme A de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 1.5% dá luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach).

Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme D de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 5% dá luach saothair inphinsin.  

Scéim Baintrí & Dílleachta/ Céilí & Leanaí
Éileofar ar gach duine a bheidh ina n-oifigigh inphinsin d’údarás áitiúil i ndáil le Scéim Rialtais Áitiúil (Pinsean Ranníoc Céilí agus Leanaí), 1986 ranníoc ag ráta 1.5% dá luach saothair inphinsin a íoc leis an údarás áitiúil (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) de réir théarmaí na Scéime.

Iontrálaithe Nua ón 1 Eanáir 2013 - Scéim  Pinsean Seirbhíse Poiblí Aonair
MAIDIR LE hIONTRÁLAITHE NUA a earcaítear an 1 Eanáir, 2013 nó ina dhiaidh sin, chomh maith le hiar-sheirbhísigh poiblí a bheadh ag filleadh ar an tseirbhís phoiblí tar éis briseadh níos mó ná 26 seachtain.  Tá feidhm leis an Acht um Pinsin na Seirbhíse Poiblí (Scéim Aonair agus Forálacha Eile) 2012 le d’fhostaíocht.  Éilítear ar bhaill den Scéim seo i ndáil le haoisliúntas ranníocaíocht a dhéanamh ag ráta 3% den luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) agus tá tú incháilithe an ráta Aicme A den ranníocaíocht ÁSPC a íoc.





Aois Scoir: 
Cinnfear aois scoir maidir le Seirbhís na hEarnála Poiblí roimhe seo (más ann) agus tabharfar comhairle ina leith nuair a cheapfar an duine.

Iar-Fhostaithe den tSeirbhís Phoiblí 
D’fhéadfadh tionchar a bheith ar incháilitheacht chun a bheith san iomaíocht sa chás go raibh iarratasóirí fostaithe roimhe seo sa tSeirbhís Phoiblí in Éirinn agus gur baineadh leas as Scéim Seirbhíse Poiblí na hÉireann lena n-áirítear:
1. Scéim Dhreasaithe don Luathscor (ISER)
1. Ciorclán na Roinne Sláinte agus Leanaí (7/2010) 
1. Comhaontú Comhchoiteann: Íocaíochtaí Iomarcaíochta d’Fhostaithe sa tSeirbhís Phoiblí 

Ba chóir d’iarratasóirí a chinntiú nach mbeidh cosc orthu ó dul isteach sa tSeirbhís Phoiblí in Éirinn arís faoi théarmaí Scéimeanna den sórt sin.  Ní liosta críochnaitheach é sin agus ba chóir aon fhiosrúcháin a bheadh agat a dhíriú ar Iar-Fhostóir an iarratasóra sa tSeirbhís Phoiblí in Éirinn, ar an gcéad dul síos. 

Dearbhú 
Éilítear ar iarratasóirí a dhearbhú má bhain siad leas roimhe seo as scéim seirbhíse poiblí dreasachta luathscoir agus/nó as comhaontú comhchoiteann mar a luaitear thuas. Éilítear ar iarratasóirí freisin aon teidlíochtaí ar shochar pinsin Seirbhíse Poiblí (in íocaíocht nó coinnithe) ó aon fhostaíocht eile sa tSeirbhís Phoiblí agus/nó áit a bhfuil íocaíocht-in-lieu faighte aige/aici as seirbhís in aon fhostaíocht sa tSeirbhís Phoiblí a chur in iúl.

Tairiscint Cheapacháin 
Éileoidh Comhairle Cathrach na Gaillimhe ar dhaoine a dtairgfear ceapachán dóibh glacadh leis an gceapachán sin laistigh de thréimhse nach mó ná mí amháin ón dáta a ndéantar an tairiscint.  Mura nglacann siad leis an gceapachán laistigh den tréimhse sin, nó den tréimhse níos faide a chinnfidh an Chomhairle faoina lánrogha féin, ní cheapfaidh an Chomhairle iad. 
Déantar gach ceapachán faoi réir teistiméireachtaí sásúla a fháil agus d’fhéadfadh sé go mbeadh orthu fianaise cháipéisíochta a sholáthar de cháilíochtaí nó taithí a luaitear ina n-iarratais.

	LEAGAN AMACH AN CHOMÓRTAIS 
Caithfear iarratais a dhéanamh ar fhoirmeacha iarratais oifigiúla agus sin amháin agus ní mór gach cuid a chomhlánú go hiomlán. Agus an fhoirm iarratais seo á comhlánú agat, tá sé ríthábhachtach go mbeifear cruinn mar go n-úsáidfear í mar cháipéis ionchuir ríomhaire.  Beidh an fhaisnéis a sholáthróidh tú ar an bhfoirm iarratais seo ina cuid lárnach den phróiseas gearrliostaithe.  D’fhéadfadh cinneadh Chomhairle Cathrach na Gaillimhe tú a chur san áireamh ar an ngearrliosta d’iarrthóirí a rachaidh chun cinn go dtí céim a dó den phróiseas, a bheith bunaithe ar an bhfaisnéis seo. 

Sa chás, go mbreithneoidh Comhairle Cathrach na Gaillimhe, bunaithe ar an líon daoine a bheidh ag lorg iontrála chuig an gcomórtas agus caighdeán eolais, oiliúna nó taithí go ginearálta na ndaoine sin, gan gach duine a ligean ar aghaidh chuig an gcomórtas, féadfaidh Comhairle Cathrach na Gaillimhe daoine a ligean ar aghaidh chuig an gcomórtas ar dóigh leo a bhainfidh amach caighdeán dóthanach lena roghnú agus lena moladh don cheapachán agus iad sin amháin.

Ní ionann duine a scaoileadh ar aghaidh chuig comórtas nó cuireadh a fháil chun freastal ar agallamh, agus a thabhairt le fios go bhfuil Comhairle Cathrach na Gaillimhe sásta go gcomhlíonann an duine sin riachtanais na Rialachán nó nach bhfuil sé/sí dícháilithe de réir an dlí ó phost a choimeád agus ní ionann agus barántas é go mbreithneofar d’iarratas tuilleadh.  Tá sé tábhachtach mar sin, go dtabharfá ar aird go bhfuil an dualgas ortsa a chinntiú go gcomhlíonann tú na riachtanais incháilitheachta don chomórtas sula bhfreastalaíonn tú ar agallamh.  Mura gcomhlíonann tú na riachtanais iontrála riachtanacha ach mar sin féin go bhfreastalaíonn tú ar agallamh, beidh tú ag cur costais gan ghá ort féin mar nach mbeidh Comhairle Cathrach na Gaillimhe freagrach as aon chostais a thabhófar a aisíoc.

D’fhéadfadh sé go mbeadh próiseas trí chéim sa chomórtas:
· Gearrliostú (Deisce agus/nó Agallamh)
· Agallaimh deiridh

Féadfaidh Comhairle Cathrach na Gaillimhe, dá lánrogha féin iarraidh ar iarrthóirí freastal ar réamhagallamh agus sa chás sin bheadh cead isteach chuig an agallamh iomaíoch ag brath ar iarrthóirí ag baint amach caighdeáin a bhreithníonn Comhairle Cathrach na Gaillimhe a bheith riachtanach sa réamhagallamh.  D’fhéadfaí é seo a chinneadh trí thriail inniúlachta, ceacht gearrliostaithe deisce agus nó agallamh gearliostaithe a úsáid.

Is Bord (boird) a bheidh curtha le chéile ag Comhairle Cathrach na Gaillimhe a thabharfaidh faoi na hagallaimh.  Déanfaidh an Bord (na Boird) fiúntas na n-iarrthóirí a mheas (ach amháin an méid is féidir iad a mheas) i ndáil le nithe dá dtagraítear sna Cáilíochtaí forordaithe agus aon ábhar iomchuí eile. Sula ndéanfar an measúnú deiridh, féadfaidh an Bord glaoch ar ais ar iarrthóir chun tuilleadh ceisteanna a chur air/uirthi.  Glacfar leis gur cuid den agallamh é aon fhreastal breise a bheidh de dhíth.  Breithneofar iarrthóirí agus iad sin amháin lena roghnú a bhainfidh caighdeán amach a bhreithníonn Comhairle Cathrach na Gaillimhe sin a bheith sásúil in agallamh iomaíoch.

Sula molfar é/í lena c(h)eapadh ní mór d’iarrthóir Comhairle Cathrach na Gaillimhe a shásamh go bhfuil an t-eolas agus an cumas cuí aige/aici (lena n-áirítear, ardchaighdeán oiriúnachta agus sa chás go mbeadh taithí riaracháin riachtanach, ní mór ardchumas riaracháin a bheith aige/aici ag an 

leibhéal cuí) chun go bhféadfar dualgais an phoist a chomhlíonadh mar is ceart.  Féadfaidh Comhairle Cathrach na Gaillimhe, dá lánrogha féin, duine (daoine) eile a roghnú agus a mholadh don cheapachán bunaithe ar thorthaí an chomórtais seo sa chás nach nglacfaidh an duine atá molta don cheapachán leis an gceapachán, nó ach a nglacfaidh sé/sí leis, go dtugann sé/sí suas é nó sa chás go dtiocfaidh folúntas breise chun cinn.

Tá gach iarrthóir freagrach as iad féin a bheith ar fáil don tástáil éigeantach (do na tástálacha éigeantacha) ar an dáta (na dátaí) a shonróidh Comhairle Cathrach na Gaillimhe agus as cibé socruithe atá riachtanach a dhéanamh chun a chinntiú go bhfaighfear an chumarsáid a sheolfar chucu ag an seoladh a bheidh sonraithe ar an bhfoirm iarratais. 

Coimeádann Comhairle Cathrach na Gaillimhe an ceart chun agallaimh a reáchtáil (gearrliostú agus/nó agallaimh dheiridh) trí ardán fíorúil e.g. MS Teams.  




EOLAS GINEARÁLTA

Ní bheidh Comhairle Cathrach na Gaillimhe freagrach as aon speansas, speansais taistil san áireamh, a d’fhéadfadh go bhfulaingeodh iarrthóirí iad, i gceangal lena n-iarrthóireacht.

Dáta Deiridh:
[bookmark: _Hlk138411002]Ní mór an fhoirm iarratais chomhlánaithe a sheoladh/a sheachadadh ionas go sroichfidh sé an Rannóg Acmhainní Daonna, Comhairle Cathrach na Gaillimhe, Halla na Cathrach, Bóthar an Choláiste, Gaillimh, tráth nach déanaí ná 4.00pm Dé Déardaoin, 24 Aibreán 2025. Ní thógfar san áireamh aon mhaíomh gur cailleadh nó gur cuireadh moill le haon fhoirm iarratais ná litir a bhaineann leis sa phost ach má thaispeántar Teastas poist ó Oifig an Phoist chun tacú leis an maíomh sin.  Fágtar faoin iarratasóir teagmháil a dhéanamh le An Post maidir le haon mhoilleanna.

Achomhairc:
Breithneoidh Comhairle Cathrach na Gaillimhe achomhairc maidir le hincháilitheacht agus cinntí i ndáil le gearrliostú. Ní mór d’iarrthóirí na hachomhairc sin a dhéanamh i scríbhinn laistigh de 5 lá oibre tar éis dóibh fógra a fháil maidir leis an gcinneadh ábhartha. Tar éis di achomharc a fháil, breathnóidh Comhairle Cathrach na Gaillimhe arís ar na cinntí roghnúcháin agus cuirfear toradh an athbhreithnithe sin in iúl don iarrthóir.

Iarrthóirí a Mheas mar bheith Tarraingthe Siar:
Maidir le hiarrthóirí nach bhfreastalaíonn le haghaidh agallaimh nó trialacha cibé uair agus áit a n-iarrann Comhairle Cathrach na Gaillimhe, nó nach dtaispeánann siad, áit a iarrtar orthu, cibé fianaise a chur ar fáil a d’fhéadfadh Comhairle Cathrach na Gaillimhe a iarraidh maidir le haon ábhar atá ábhartha dá n-iarrthóireacht, ní bheidh aon éileamh eile acu ar bheith curtha san áireamh.
Na hAchtanna um Chosaint Sonraí 1988 – 2018 agus an Rialachán Ginearálta maidir le Cosaint Sonraí:
Nuair a fhaightear d’fhoirm iarratais, cruthaímid taifead ríomhaire i d’ainm, ina bhfuil cuid mhór den eolas pearsanta a chuir tú ar fáil.  I gcás go ndéanfaí d’ainm a mheas le haghaidh poist, cruthófar comhad láimhe.  Úsáidtear na taifid phearsanta chun críocha próiseáil d’iarrthóireachta amháin.  Tá an fhaisnéis sin a choimeádtar ar ríomhaire faoi réir na gceart agus na n-oibleagáidí atá leagtha amach sna Rialacháin Ghinearálta ar Chosaint Sonraí.

Rúndacht:
Faoi réir fhorálacha an Achta um Chosaint Sonraí, 1997 agus 2003; déileálfar go huile is go hiomlán faoi rún le hiarratais.

Dícháileoidh canbhasáil.

Is fostóir comhdheiseanna í Comhairle Cathrach na Gaillimhe

TABHAIR FAOI DEARA: NÁ SEOL ACH AN FHOIRM IARRATAIS AR AIS AGUS COINNIGH AN LEABHRÁN EOLAIS DO THAIFID FÉIN.

